මරදාන මගී පාලම යට නිසි ලෙස ආලෝක පද්ධතීන් සවි නොකිරීමෙන් විවිධ පුද්ගලයන් එම අන්ධකාරයේ අශෝභන ක්‍රියාවන්හි යෙදෙන බවට එහි ගමන් ගන්නා මගී ජනතාව මැසිවිලි නඟති.එම මගී පාලම යට විවිධ ස්ථානවල දැඩි අන්ධකාරය ස්වභාවය නිසා එම ස්ථානවල පුද්ගලයන් මළ මුත්‍රා ද කිරීමෙන් කඩ සාප්පු හිමියන් දැඩි අපහසුතාවයකට පත් කරන බව ද කඩ හිමියන් පෙන්වා දෙති.පුද්ගලික අංශයක පිරිසිදු කරන්නන් විසින් මගී පාලම සුද්ද පවිත්‍ර කළද කඩ සාප්පු ඉදිරිපිට විවිධ පිරිස් විසින් කරන ලද මළ මුත්‍රා පවිත්‍රා කිරීමෙන් ඔවුන් වැළකී සිටින බැවින් එම අවස්ථාවලදී මුදල් ගෙවා එම මළ මුත්‍රා සුද්ධ පවිත්‍ර කිරීමට කඩ හිමියනට සිදුව ඇති බව ඔවුහු පෙන්වා දෙති.මගී පාලමක් අප කා හටත් පහසුවක් ගෙන දෙන ආරක්‍ෂිත මාර්ග පද්ධතියකි.එය අලංකාරය කිරීම අදාළ වගකිවයුත්තන්ගේ වගකීමක් ද වනු ඇත.ආරක්‍ෂක ලේකම් ගෝඨාභය රාජපක්‍ෂ මහතා කොළඹ නගරයේ සංවර්ධන ක්‍රියාවලියට විශාල මෙහෙවරක් ඉටුකරමින් යන මොහොතක කොළඹ නගර සභාවට අයත් මෙවැනි ස්ථානයන් සොයා බලා විධිමත් ආලෝක පද්ධතීන් සවිකිරීම ඉහත සිදුවන අශෝභන සිද්ධීන් වළක්වාලීමට ගනු ලබන කාලෝචිත ක්‍රියාවක් බව අදාළ වගකිවයුත්තන්ට කඩහිමියෝ පෙන්වා දෙති..